[{"text_idx": "#000000", "text": "Esperanto c\u0302eestis c\u0302i-jare en la tradicia festivalo Przystanek Woodstock (stacio Woodstock), okazinta la 14\u201316an de julio en Kostrzyn nad Odra\u0328 c\u0302e la limo de Pollando kaj Germanio."}, {"text_idx": "#000001", "text": "Indas substreki, ke pri enkonduko de Esperanta agado al c\u0302i tiu precipe junulara Festivalo longe klopodis la 88-jara esperantisto Kazimiro Krzyz\u0307ak kaj realigis la ideon Centro de Interkultura Edukado Nowy Sa\u0328cz (CEM) kiel \u201cmultkulturan vilag\u0302on Esperanto\u201d. C\u0302i tiu \u201cvilag\u0302o\u201d situis en la plej prestig\u0302a zono de la festivala tereno: sur monteto de ASP (Akademio de Belartoj), kie lokig\u0302is c\u0302. 60 institucioj / organizoj el kampo de edukado, kulturo, arto. La vilag\u0302o Esperanto konsistis el du grandaj kaj kvar malgrandaj tendoj."}, {"text_idx": "#000002", "text": "Nia 18-persona teamo dum tri tagoj diversmaniere informadis pri Esperanto per grandaj afis\u0302oj, informiloj kaj per lecionoj de Stano Marc\u030cek en c\u0302i tiu festivalo, vizitita de kelkaj centmiloj da muzikemuloj. Tio estas probable la plej grava atingo de informado pri Esperanto dum multaj jaroj. Ni esperas, ke venontjare la laborteamo plijunig\u0302os kaj ni denove proponas kunlaboron al junularo."}, {"text_idx": "#000003", "text": "Ni dankas al UEA, kiu parte helpis nin monsubtenante konstruadon de la Tendumejo, al la estraro de CEM kaj al individuaj mondonacintoj."}]